Podvisoki - Wikipedia, slobodna enciklopedija

# Podvisoki

### Sa Wikipedije, slobodne enciklopedije

Podvisoki je naselje u Visokom i nekadašnje srednjovjekovno podgrađe starog grada Visoki. Bilo je trgovačko središte i povremeno stolno mjesto bosanskih kraljeva. Prvi put se direktno spominje 1363. godine. Podvisoki je bio jedno od najranijih primjera srednjovjekovne urbane sredine na užem području Bosne, nalazi se uz rijeku Fojnicu, u samom podnožju brda Visočice gdje je nekad stajao kraljevski grad Visoki.

Zbog trgovačkog značaja, u Podvisokom se razvila kolonija dubrovačkih trgovaca sa kojima su održavani dobri odnosi. Tu će ostati sve do tridesetih godina 15. stoljeća. Poznat je i niz dokumenata iz 14. i 15. stoljeća koje svjedoče na privrednu djelatnost dubrovačkih i domaćih trgovaca. Od 1404. do 1428. godine Podvisoki je također bio karavanska destinacija. Iz 1428. godine je ostao ubilježen najveći zabilježeni karavanski prevoz robe u srednjovjekovnoj Bosni koji je na relaciji Dubrovnik - Podvisoki brojao 600 tovara u karavanu. Te godine, 9. augusta Vlasi su se obavezali dubrovačkom vlastelinu Tomi Buniću da će karavanom prenijeti 1500 modija soli natoveranih na 600 konja u Podvisoki (in Souisochi in Bosna). Isporuka je bila namijenjena Dobrašinu Veseokoviću, a kao cijenu prevoza Vlasima dogovorena je polovina od čitave isporuke soli.

Često se pojam Bosna poistovjećivala sa ovim trgovačkim središtem, jer se radilo o jednom od najvažnijih mjesta u jezgri bosanske države. Tako se u Dubrovačkim poveljama i dokumentima često susrećemo sa in Bosna in Subvisochi, ili in Subvisochi in Bosna. U trgovačkoj knjizi braće Kabužića odvojeno se navode i razlikuju pošiljke srebra iz Srebrenice i one iz Bosne.

## [uredi] Različiti nazivi

Od 1404. do 1428. godine kada je Podvisoki kao karavansko odredište bilo mjesto gdje se intenzivno trgovalo, spominjalo se više sličnih naziva i sinonima za ovaj grad u dokumentima i ispravama.

- 11. juni 1404. - sub Vissoch
- 9. august 1404. - sub castro Vissochi
- 4. april 1407. - Sub Vissoch
- 12. novembar 1407. - Sub Visoch in Bosna
- 29. maj 1415. - Subvisochi
- 25. maj 1417. - in Sotovisochi
- 7. juli 1417. - in Podvisochi
- 13. august 1418. - ad locum seu mercatum Vossochi teritorii regis Bossine
- 12. septembar 1422. - Sub Visoch
- 9. august 1428. - in Sovisochi in Bosna

## [uredi] Također pogledajte

- Visoko u srednjem vijeku
- Stari grad Visoki
  - Dokumenti napisani u gradu Visoki
- Mile
- Historija srednjovjekovne Bosne
- Dubrovačka republika

Preuzeto sa: "http://bs.wikipedia.org../../../p/o/d/Podvisoki.html"

Kategorije: Historija Visokog | Topografija srednjovjekovne Bosne

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga